મહારાષ્ટ્રના ભીમા કોરેગાંવ હિંસા મામલે મંગળવારે દેશભરમાં તાબડતોબ રેડ પાડીને માઓવાદીઓ સાથે સંપર્ક રાખવાની શંકામાં લગભગ 5 ડાબેરી વિચારકોની ધરપકડ કરવામાં આવી. આ પાંચે કાર્યકર્તાઓની ધરપકડનો લોકો વિરોધ કરી રહ્યા છે. બુધવારે બહુજન સમાજ પાર્ટીએ ભાજપ પર ગંભીર આરોપ લગાવ્યા. બસપાનું કહેવુ છે કે ભાજપ સરકાર ભ્રષ્ટાચાર સામે લડી રહેલા દલિત, આદિવાસીઓને દબાવવા માટે સત્તાની તાકાતનો ખોટો ઉપયોગ કરી રહી છે.